alexandrainst/scandi-wiki huggingface dataset:
Bruce Cabot

Bruce Cabot (født 20. april 1904 i Carlsbad i New Mexico, død 3. mai 1972 i Los Angeles i California) var en amerikansk filmskuespiller, best husket som Jack Driscoll i King Kong (1933) og for sine roller i filmer som den 6. versjonen av Last of the Mohicans, Fritz Langs Fury og westernfilmen Dodge City. Han var også kjent som en av «Wayne's Regulars» («Waynes faste»), og deltok i en rekke av John Wayne filmer hvor Angel and the Badman var den første.

Utvalgt filmografi 

 Ann Vickers (1933)
 King Kong (1933)
 Finishing School (1934)
 Murder on the Blackboard (1934)
 Night Alarm (1934)
 Fury (1936)
 The Robin Hood of El Dorado (1936)
 The Last of the Mohicans (1936)
 The Bad Man of Brimstone (1937)
 Dodge City (1939)
 Traitor Spy (1939)
 Captain Caution (1940)
 Susan and God (1940)
 The Flame of New Orleans (1941)
 Sundown (1941)
 Silver Queen (1942)
 The Desert Song (1943)
 Divorce (1945)
 Fallen Angel (1945)
 Angel and the Badman (1947)
 Fancy Pants (1950)
 The Best of the Badmen (1951)
 Kid Monk Baroni (1952)
 Lost in Alaska (1952)
 The Quiet American (1958)
 The Love Specialist (La ragazza del palio) (1958)
 The Sheriff of Fractured Jaw (1958)
 Guardatele ma non toccatele (1959)
 John Paul Jones (1959)
 Goliath and the Barbarians (Il terrore dei barbari) (1959)
 The Comancheros (1961)
 Hatari! (1962)
 McLintock! (1963)
 In Harm's Way (1965)
 The War Wagon (1967)
 The Green Berets (1968)
 Hellfighters (1968)
 The Undefeated (1969)
 Chisum (1970)
 WUSA (1970)
 Big Jake (1971)
 Diamonds Are Forever (1971)

Referanser

Eksterne lenker 
 

 
 
 

Skuespillere fra USA
Personer fra Eddy County i New Mexico
Omar El Ghaouti

Omar Fonstad el Ghaouti (født 15. februar 1990 i Oslo) er en norsk fotballspiller som spiller spiss for Hønefoss.

El Ghaouti er halvt marokkansk og halvt norsk og har bodd hele sitt liv i Oslo. Han spilte for Vestli IL og Bjerkealliansen som gutt, før han som 16 åring signerte for Stabæk. Han var en del av årgangen som i 2008 ble junior (G-19) Norgesmestere.

Høsten 2008 debuterte El Ghaouti for førstelaget til Stabæk mot Elverum i en vennskapskamp, der han også scoret og fastsatte sluttresultatet til 4-1 i favør Stabæk. El Ghaouti er også en habil futsalspiller, og rykket i 2011 opp til Eliteserien i futsal med Oslo City, nå Grorud Futsal. Han ble Norgesmester i futsal i 2010.

Referanser

Eksterne lenker 
 

Norske fotballspillere
Norske landslagsspillere i futsal
Fotballspillere for Stabæk Fotball
Fotballspillere for Lørenskog IF
Fotballspillere for Sliema Wanderers FC
Fotballspillere for Ullensaker/Kisa IL
Fotballspillere for Moss FK
Fotballspillere for IF Fram
Fotballspillere for Bryne FK
Norske fotballspillere på Malta
Personer fra Oslo
Fødsler i 1990
Rigmor Dahl Delphin

Rigmor Dahl Delphin (født 9. oktober 1908 i Kristiania, død 28. desember 1993) var en norsk fotograf. Delphin arbeidet som fotograf i ukebladet Alle Kvinner fra ca. 1955 til 1975.

Delphins Oslo-bilder fra frigjøringsdagene 1945 dannet grunnlag for Yngvar Ustvedts bok  Frigjøringen i bilder. Arkivet etter hennes virke i Alle Kvinner, bestående av ca. 2000 negativer, ble i 2005 overdratt fra Gyldendal Norsk Forlag til Oslo Bymuseum.

Referanser

Kilder

Eksterne lenker 
 
 

Norske fotografer
Personer fra Oslo
Fotojournalister
Ingvald Førre

Ingvald Severin Johannessen Førre (født 24. desember 1879 i Haugesund, død 18. januar 1962) var en norsk avisredaktør, offentlig tjenestemann og politiker for Arbeiderpartiet. Han er kjent for å ha hatt innsigelser til Elverumsfullmakten. Han meldte seg ut av Arbeiderpartiet i 1938.

Ingvald Førre ble født i Haugesund som sønn av Nils Johannessen Førre (1834–1920) og Martha Jensine Baardsen (1842–1918). Han var trykkelærling i hjembyen og i Kristiania, og fra 1906 til 1912 var han redaktør for Haugesunds Arbeiderblad. Deretter arbeidet han i andre aviser, blant annet var han redaktør i Demokraten i juni 1913. Han jobbet ikke lenge der, men fortsatte som redaktør av Hønefos og Oplands Socialdemokrat fra 1913 til 1914. I 1914 dro han tilbake til Haugesund hvor han startet et trykkeri.

Førre var ansatt som sjef av sosialetaten i Haugesund kommune fra 1919 til 1923, deretter som sjef for skatteetaten. Fra 1924 til august 1946 var han underfogd i kommunen. Han var også sjef for Norges Bank sin avdeling i Haugesund mellom 1930 og 1941.

Ingvald Førre var medlem av Haugesund bystyre mellom 1910 og 1913. Etter en pause ble han gjenvalgt i 1919 og satt en periode. Senere satt han fra 1925 frem til andre verdenskrig. Han var varaordfører i 1927 og i 1936. I 1938 ble han valgt til ordfører.

Førre ble valgt til Stortinget i tre perioder: 1927, 1933 og 1936. Fra 1930 til 1933 var han vararepresentant til Stortinget. På siste halvdel av 1930-tallet ble han en åpen motstander av Arbeiderpartiets forsvarspolitikk, som hadde begynt å bevege seg vekk fra en fullstendig pasifistisk retning. Han brøt med partiet i 1938 og ble da uavhengig stortingsrepresentant. Han forklarte grunnen til bruddet med partiet i boken Åndskampens vei til det klasseløse fredssamfund.

Den 28. februar 1940 stiftet han i Oslo sammen med flere partiet «Ny-økonomisk fredsparti» etter et brudd med "Samfunsdpartiet". Ingvald fikk ikke plass for sin begrunnelse til B. Dybvad Brochmann i Samfundspartiets avis "Samfundsliv" og Ny-økonomisk fredsparti utgav derfor i mars 1940 sin egen avis "Det nye Norge" hvor hans begrunnelse stod på trykk. Disse ble valgt under partiets stiftelsesmøte:

 Formann: Stortingsmann Ingvald Førre
 Medlem: Erling Hagen
 Medlem: Sverre Sørensen
 Varamann: Hans W. Halmrast
 Varamann: Frank Jacobsen
 Revisor: Thoralf Jacobsen
 Revisor: Hans K. Halmrast

Etter andre verdenskrig ønsket statsadvokaten i Rogaland å tiltale Førre for landssvik. Statsadvokaten mente han skulle ha vist ettergivenhet overfor okkupasjonsmakten i 1940. Riksadvokaten bestemte at tiltale ikke skulle reises, men irettesatte Førre muntlig for «utilfredsstillende nasjonal holdning».

I Stortingsvalget 1949 ledet Førre valgkampen for Samfundspartiet i Oslo. Førre døde i 1962.

Referanser

Eksterne lenker 
 

Stortingsrepresentanter fra Ap
Ap-ordførere i Rogaland
Ordførere i Haugesund
Norske redaktører
Stortingsrepresentanter for Rogaland
Stortingsrepresentanter 1928–1930
Stortingsrepresentanter 1934–1936
Stortingsrepresentanter 1937–1945
Norske vaksinemotstandere
Personer fra Haugesund kommune
Tromsø-områdets regionråd

Tromsø-områdets Regionråd er et interkommunalt regionråd i Troms som ble etablert den 6. april 2001 som et regionalpolitisk samarbeidsorgan mellom de tre kommunene Tromsø, Karlsøy og Balsfjord.

Selskapet ble registrert den 18. juni 2010 under bransjen «offentlig administrasjon tilknyttet næringsvirksomhet og arbeidsmarked». Regionrådet har 76113 innbyggere (2001) og 48,1% av befolkningen på Troms.

I rådet er hver av de tre kommunene representert med ordfører, rådmann og en ekstra kommunestyrerepresentant. Rådet har en funksjonstid på fire år. Leder og nestleder velges blant ordførerne for 2 år av gangen.

Bedriften har sin besøksadresse i Rådhusgt 2 i Tromsø.

Eksterne lenker
 Regionrådets hjemmeside

Interkommunale regionråd
Politikk i Troms og Finnmark
Etableringer i 2010
Akio Ohta

Akio Ohta (japansk: 小原 唯志, født 3. september 1984 i Abashiri i Okhotsk på Hokkaido) er en japansk skøyteløper som representerte hjemlandet i ett vinter-OL i 2010 i Vancouver.

Sammenlagt i Verdenscupen

Personlige rekorder

Eksterne lenker 
 

  Profil på Jakub Majerski's speedskating database.
  Profil på ISU sine sider.
  Profil på SpeedSkatingStats.com
  Profil på SpeedSkatingResults.com
  Profil på SpeedSkatingBase.eu
  Profil på The-Sports.org (noen resultater)
  Profil på Japans OL-komité nettsider.
  Profil på Effesport.nl (ikke komplett oversikt, men noen resultater → gir feil personlige rekorder)
  Profil på NBC Olympics 2010
  Profil på BBC Sport Olympics 2010
Bilder
  Bilder på DesgPhoto.com/SpeedSkatingPhotos.info

Japanske skøyteløpere
Deltakere for Japan under Vinter-OL 2010
Skøyteløpere under Vinter-OL 2010
Personer fra subprefekturet Okhotsk
Artikler i skøytesportprosjektet
Fødsler i 1984
Irina Arkhipova

Irina Konstantinovna Arkhipova (1925–2010) var en sovjetisk operasanger (overveiende mezzosopran, til dels alt).

Liv og virke 
Arkhipova ble i 1948 uteksaminert som arkitekt, men studerte senere sang ved Moskvakonservatoriet. Hun debuterte i Sverdlovsk i 1954 og ble fast engasjert ved Bolsjojteateret i 1956. Karrieren var på topp i 1960- og 1970-årene, da hun var en internasjonal stjerne både i det russiske og det italienske repertoaret. På grunn av sin varme stemme, tekniske perfeksjon og store uttrykkskraft, ble hun sammenlignet med Christa Ludwig.

Under en innspilling ledet av Boris Khaikin sang hun i 1972 den største mezzosopranrollen i det russiske repertoaret, Marfa i Musorgskijs opera Khovansjtjina. Innspillingen regnes fremdeles som uovertruffet.  

I 1993 stiftet hun Foundation Irina Arkhipova, en stiftelse med formål å befordre og understøtte unge sangere.

Hun var gift med den russiske  . 

Arkhipova døde etter hjertestans 11. februar 2010. Hun er gravlagt på  Novodevitsjijkirkegården.

Referanser

Eksterne lenker 
 Foundation Irina Arkhipova

Russiske operasangere
Mezzosopraner
Personer fra Moskva
Vågstunnelen

Vågstunnelen er en tunnel på riksvei 13 i Suldal kommune i Rogaland. Tunnelen går gjennom Hylsskaret mellom Hylsdalen og Suldalsvatnet. Tunnelen er 837 meter lang, og ble åpnet høsten 1980.

Se også 
Ivarsflottunnelen
Hylstunnelen

Veitunneler i Norge

Eksterne lenker 
Vågstunnelen i Google Street View

Riksvei 13
Veitunneler i Rogaland
Veier i Suldal
1980 i Norge
Tunneler åpnet i 1980
Kyrteigtunnelen

Kyrteigtunnelen er en tunnel på riksvei 13 på nordsiden av Suldalsvatnet i Suldal kommune i Rogaland. Tunnelen er 141 meter lang, og ble åpnet høsten 1980.

Se også 
Ivarsflottunnelen
Hylstunnelen
Vågstunnelen
Veitunneler i Norge

Referanser

Eksterne lenker 
 Kyrteigtunnelen i Google Street View

Riksvei 13
Veitunneler i Rogaland
Veier i Suldal
1980 i Norge
Tunneler åpnet i 1980
Axel Krefting

Axel Karelius Krefting (født 25. februar 1859 i Trondhjem, død 18. oktober 1932 i Oslo) var en norsk ingeniør, forretningsmann og arbeidsgiverfunksjonær, som var den første lederen for Norsk Arbeidsgiverforening.

Han var utdannet ved Trondhjems Tekniske Læreanstalt og den tekniske høyskolen i Hannover. Tidlig i sin karriere er han husket for sin innsats for industriell utnyttelse av tang og tare. I 1893 han ble ansatt som sekretær i Den norske Fællesforening for Haandværk og Industri og som redaktør for foreningens tidsskrift. I denne stillingen ble han en drivkraft i arbeidet for å stifte en norsk arbeidsgiverforening. Da Norsk Arbeidsgiverforening ble stiftet i 1900 ble han leder for hovedkontoret (først med tittelen sekretær, fra 1907 kontorsjef), de første årene som eneste ansatte i tillegg til en kontordame og en visergutt. I 1907 ble staben utvidet med ansettelsen av overrettssakfører George Wegner Paus og i årene etter ble foreningens administrasjon bygget ut ytterligere. Krefting var også formann i Polyteknisk Forening 1904–1908.

Han var sønn av Otto Krefting og far til Ruth Krefting.

Litteratur 
 Norsk arbeidsgiverforening 1900–1910, 1910

Referanser 

Norske ingeniører
Næringslivets Hovedorganisasjon
Personer fra Trondheim kommune
Fødsler i 1859
Dødsfall i 1932
Luís Silva

Luís Daniel Ferreira Silva (født 30. mars 1980 i Vila Nova de Famalicão) er en portugisisk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Han sitter i rullestol, og hans første internasjonale mesterskap var EM i 2009.

Karriere 
Silva deltok ved EM i boccia 2009, som ble arrangert i Povoa de Varzim i Portugal. I gruppespillet vant han alle sine tre kamper, og han vant både åttendedelsfinalen og kvartfinalen i klassen BC3. I semifinalen ble han slått av spanske Sandra Peña, men han vant bronsekampen 7-3 over José Rodríguez, slik at han fikk bronse individuelt. I parkonkurransen deltok han også, her fikk Portugal gull.

I VM i boccia 2010 kom han på 4.-plass individuelt, og fikk sølv i parkonkurransen, og i World cup 2011 kom han på 9.-plass individuelt og fikk bronse i parkonkurransen sammen Armando Costa og José Macedo. Ved utgangen av 2011 var han rangert som nummer 6 i verden i sin klasse.

Han deltok i Paralympiske sommerleker 2012 i London, der han fikk én sølvmedalje; i parkonkurransen sammen José Macedo og Armando Costa. Individuelt ble han slått ut i åttendedelstfinalen, der han tapte 1-10 for sørkoreanske Ye-Jin Choi.

Referanser

Eksterne lenker 
 Profil hos IPC
 Profil hos den portugisiske paralympiske komité 
 London 2012 - Luis Silva
 London 2012 - Athletics - Boccia (resultater PL 2012)

Portugisiske bocciaspillere
Portugisiske handikappidrettsutøvere
Deltakere for Portugal under Paralympiske sommerleker 2012
Europamestere
Personer fra Vila Nova de Famalicao
Akademiet Oslo

Akademiet Oslo er en privat videregående skole i Oslo. Skolen startet opp i 2005 og har 540 elever. Skolen er en del av Akademiet Norge, Norges største private videregående skolekjede, med seks skoler i Bergen, Drammen, Oslo, Molde, Sandnes og Ålesund. Selv om Montessoripedagogikk ikke er tilrettelagt for høyere årskull, skal skolen drives etter slike pedagogiske metoder, og på livssynshumanistisk grunnlag, på tross av at Human Etisk Forbund ikke ønsker å assosieres med skolen.

Beliggenhet
Skolen er lokalisert i Pilestredet 56 ved Bislett, ca. 500 meter nord for Slottet og 1,5 km fra Stortinget.

Opplæringstilbud
Skolen tilbyr følgende utdanningsprogrammer og programområder:
Program for medier og kommunikasjon.
Program for påbygging til generell studiekompetanse.
Program for service og samferdsel.
Program for studiespesialisering.

Medier og kommunikasjon
Dette utdanningsprogrammet gir en student generell studiekompetanse, men er yrkesrettet med tanke på senere jobb innenfor avis, TV, radio, web, reklame eller grafisk design.

Påbygging til generell studiekompetanse
Dette utdanningsprogrammet er ment å gi studenter generell studiekompetanse etter først å ha hatt yrkesfaglig utdanning på Videregående trinn 2. Fagene er historie, kroppsøving, naturfag, norsk og matematikk.

Service og samferdsel
Dette utdanningsprogrammet er yrkesrettet mot jobber innenfor reiseliv, IT, salg, kontor, butikkdrift eller lignende.

Studiespesialisering
Dette utdanningsprogrammet er forberedende for videre studier ved universitet og høyskoler. Med bestått vitnemål oppnås generell studiekompetanse.

Rektorer
2011-2015: Terje Wold (til Stovner videregående skole )
2015-2016: Hilde Dramdal (ble daglig leder)
2016-: Selim Unsal (fra Heltberg VGS Oslo)

Referanser

Eksterne lenker
 Akademiet Oslos hjemmeside
 Oslo kommune, utdanningsetaten - Videregående skoler
 Utdanningsdirektoratets hjemmeside

Private videregående skoler i Oslo
Skoler i Oslo
Oslo
Utdanningsinstitusjoner etablert i 2005
Mississippis herre

Mississippis herre (engelsk: The Master of the Mississippi) er en Disney-tegneseriehistorie skrevet og tegnet av Don Rosa. Den ble første gang utgitt i «her er dit liv, Joakim» (Danmark)
August 10, 1992. Mississippis herre er kapittel to i Skrue McDucks liv og levnet

Handling 

I New Orleans møter Skrue McDuck onkelen sin, onkel Angus McDuck. sammen drar de ut for å lete etter en forsvunnet elvebåt, «Svanen», som hadde gull i lasten. Sammen med Petter Smarts bestefar, Julius Smart, tar de opp jakten på skatten. Men de har en sleip konkurrent: E. G. McBacon, som får hjelp av B-gjengens bestefedre. Etter diverse forviklinger kommer de endelig over Svanen. Den ligger begravd under en gård, etter at elva skiftet løp. Det hele ender med at B-gjengen fengsles og myndighetene beholder skatten. Men Skrue og co får i det minste dusør for å ha fakket B-gjengen.

Angus McDuck trekker seg tilbake som elvebåtkaptein og blir forfatter i stedet. Skrue og Julius tar over bedriften, og tar innersvingen på B-gutta nok en gang. Men elvebåten blir vraket, og Skrue bestemmer at dette livet ikke er noe for ham. derfor setter han kursen mot vest, som fyrbøter på Kanonkulelinjen.

Det er i denne episoden at Skrue får idéen til å skaffe en, binge full av penger, gjennom en kommentar Angus kommer med mot slutten.

Barks-kjennetegn 

Skrues eventyr på Mississippi ble omtalt i tre Barks-historier:
 «Det stor elvebåtracet» (DD nr. 2-4/1961)
 «Onkel Skrues fantastiske elvekappløp» (Pocket nr. 4 fra 1969, og "Gylne streker" fra 1989) 
 «Havfruedronningen» (Månedshefte nr. 3/1968)

Herfra hentet Rosa figuren E.G. McBacon og B-gjengen.
Det faktum at Skrue tok arbeid på et tog for å forlate byen, ble nevnt i «Kvegkonge-kvaler» (DD nr. 18-20/1968) Historien om «Svanen» er en gammel vandrehistorie fra Louisville-området.

Eksterne lenker 
http://coa.inducks.org/story.php?c=D+91411 at the INDUCKS

Disney-tegneserier
High Frame Rate

High Frame Rate (engelsk for «høy bildefrekvens»), forkortet HFR og omtalt som 48fps og annet, er et filmformat for digital film der bildefrekvensen er 48 stillbilder per sekund istedenfor industristandarden 24. Når enkelbildene i en film blir avspilt i rask rekkefølge, vil de gi publikum en illusjon av sammenhengende bevegelser og «levende bilder».

High Frame Rate 3D
High Frame Rate 3D (HFR 3D) er 3D-film med høy bildefrekvens (48 bilder per sekund). Doblet bildefrekvens skal forbedre opplevelsen og kvaliteten av 3D-opptak ved at bildene blir klarere og tydeligere, og raske bevegelser og panorering blir mindre hakkete og slørete og dermed mer virkelighetstro. Kritikere har på den annen side hevdet at raskere filmfrekvens fører til så avslørende skarpe og lyse bilder at «kinofilmuttrykket» går tapt, det vil si at opptakene mer ser ut som skuespillere og kunstige rekvisitter i et filmstudio eller en TV-produksjon enn scener fra en kinofilm med mettede farger og rikere lyssetting. En bildefrekvens på 48 bilder per sekund kan også føre til at filmbevegelsene til å begynne oppleves som «fort film». Tilhengere av teknikken har da forsvart den med at filmfrekvensen krever tilvenning hos publikum.

Formatet ble tatt i bruk første gang i Peter Jacksons spillefilmtrilogi om Hobbiten i 2012. Andre filmskapere som har sagt de vil bruke høy bildefrekvens for opptak til 3D-filmene sine, er James Cameron for planlagte oppfølgere til kinosuksessen Avatar og Andy Serkis for filmatiseringa av George Orwells Animal Farm.

Referanser

Film- og videoteknikk
TV
USAs energiminister

USAs energiminister (Secretary of Energy) er sjef for Energiepartementet i USA. Stillingen har fantes siden 1. oktober 1977, som var datoen energidepartementet ble opprettet på. Det har vært 12 jordbrukssministre siden da, derav 7 republikanere og 5 demokrater.

Liste over USAs energiminister
 Partier

 Status

Eksterne lenker
 

USAs føderale myndigheter
Trældaltunnelen

Trældaltunnelen (nordsamisk: Ralttáktunealla) er en tunnel på europavei 10 ved Trældal mellom Narvik og Bjerkvik i Narvik kommune i Nordland. Tunnelen ble bygd som et sikringstiltak langs et rasfarlig område.

Spregningsarbeidene startet opp 6. november 2013, og den 31. mai 2014 ble det gjort gjennomslag. Tunnelen ble midlertidig åpnet for trafikk 11. juni 2015, etter at et steinras  blokkerte den gamle veien. Tunnelen åpnet 11. september 2015, og den gamle veien ble stengt på grunn av rasfare.

Tunnelen var en del av europavei 6 sammen med europavei 10 før Hålogalandsbrua ble åpnet 9. desember 2018.

Prosjektet hadde en kostnad på 200 millioner kroner som skal finansieres med bompenger frem til 2034.

Galleri

Se også 
 Leirviktunnelen
 Veitunneler i Norge

Referanser

Eksterne lenker 
 Prosjektside for tunnelen på www.vegvesen.no

Veitunneler i Narvik
Veitunneler på europavei 10
2015 i Norge
Tunneler åpnet i 2015
Buskerud Arbeiderparti

Buskerud Arbeiderparti er Arbeiderpartiets fylkesorganisasjon i Buskerud. Buskerud Arbeiderparti er fylkets største partiorganisasjon med 3223 betalende medlemmer, (2015) 43 143 stemmer ved stortingsvalget i 2017, 179 kommunestyrerepresentanter og 3 stortingsrepresentanter. Leder i Buskerud Arbeiderparti er Even A. Røed fra Kongsberg. Om lag 600 medlemmer er knyttet til ungdomsorganisasjonen AUF i Buskerud. Leder i AUF i Buskerud er Rebekka Hoksmo Olsen.

Stortingsrepresentanter for Buskerud Arbeiderparti fra 2021 er Masud Gharakhani, Lise Christoffersen og Even A. Røed.  Arbeiderpartiet har ordførerne i Hol, Ål, Gol, Flå, Nore og Uvdal, Ringerike, og Drammen. Kristian Kirkerud er fylkessekretær. Fylkespartiets kontor er plassert i Folkets Hus i Drammen.

Valgresultater

Stortingsrepresentanter 
Arbeiderpartiets stortingsrepresentanter fra Buskerud fylke, Buskerud amt og bykretsene Hønefoss, Kongsberg og Drammen
Martin Kolberg, Lier, 2009 – d.d.
Lise Christoffersen, Drammen, 2005 – d.d.
Torgeir Micaelsen, Drammen, 2005 – 2017.
Masud Gharahkhani, Drammen, 2017 - d.d.
Laila Gustavsen, Kongsberg, 2009 – 2013
Thorbjørn Jagland, Lier, 1993-2009
Sigrun Eng, Gol, 1993-2009
Trond Jensrud, Ringerike, 1989-1993
Åse Klundelien, Øvre Eiker, 1989-1993
Erik Dalheim, Drammen, 1981-2001
Aase Moløkken, Ringerike, 1980-1989
Kirsti Kolle Grøndahl, Røyken, 1977-2001
Olaf Øen, Nes, 1977-1989
Tor Oftedal, Drammen, 1969-1981
Gunnar Thorleif Hvashovd, Kongsberg, 1969-1981
Reidar Strømdal, Hol, 1965-1969
Svein Oddvar Andersen, Hole, 1965-1969
Ragnar Karl Viktor Christiansen, Nedre Eiker, 1958-1981
Guri Johannessen, Hol, 1958-1973
Gunnar Mykstu, Rollag, 1958-1965
Olaf Fredrik Watnebryn, Drammen, 1954-1965
Olaf Sørensen, Kongsberg, 1954-1957
Astrid Skare, Røyken, 1945-1957
Leif Breie, Ål, 1945-1953
Konrad Gustav Knudsen, Drammen, 1937-1957
Arnt Ferdinand Moss, Drammen, 1937-1934
Hans Johan Jensen, Gol, 1928-1930, 1934-1945
Harald Haare, Drammen, 1928-1930
Andreas Nygaard, Kongsberg, 1928-1930,1934-1945
Nils Andreas Steen, Nedre Eiker, 1925-1945
Ansgar Eugène Olaussen, Øvre Eiker, 1922-1924
Hans Johansen, Drammen, 1922-1924
Carl Severin Berntzen, Ringerike, 1919-1921
Christopher Hornsrud, Øvre Eiker, 1913-1936
Anders Jensen Horgen, Nedre Eiker, 1913-1921
Vilhelm Edvald Karl Nagel, Drammen, 1913-1915
Torgeir Vraa, Drammen, 1907-1909, 1925-1927, 1931-1933

Eksterne lenker 
 Buskerud Arbeiderparti

Arbeiderpartiets fylkesorganisasjoner
Organisasjoner i Viken
Politikk i Viken
MF «Svelviksund»

MF «Svelviksund» er en bilferge bygget i 1978 og overlevert til AS Ferjeselskapet. Lengden på bilfergen er 33,5 meter og den veier 260 tonn, og har en kapasitet på 20 personbilenheter. Fergen gikk i rutetrafikk over Svelvikstrømmen mellom Svelvik i Vestfold og Verket i Buskerud. Svelvikstrømmen er et smalt sund på 200 meter, og MF «Svelviksund» trafikkerte dermed Norges korteste bilfergetur. Fergen brukte ca. fem minutter fra Svelvik til Verket, og hadde rundt 65 daglige avganger.

MF «Hurumferja» blir brukt som reserveferge når MF «Svelviksund» er inne til vedlikehold.

I 1928 startet den første ordinære passasjerruten over Svelvikstrømmen.

MF «Svelviksund» ble imidlertid tatt ut av tjeneste 31.12.2021, etter å ha driftet strekningen i 43 år. Brakar AS overtok da fergesambandet, med Bastø Fosen AS som operatør. Deres nybygg MF «Svelvik» ble da satt til tjeneste.

Ferjeselskapet 
AS Ferjeselskapet ble stiftet 29. juni 1931, for å drive bilferge over Oslofjorden mellom Storsand i Hurum og Drøbak i Frogn. I 1971 ble det ført forhandlinger med Vegdirektoratet om overtagelse av fergesambandet Svelvik – Verket. Overtagelse av sambandet skjedde i 1972.

I år 2000 skiftet selskapet navn fra A/S Bilferjen Drøbak-Hurum til AS Ferjeselskapet Drøbak-Hurum-Svelvik. Til daglig brukes navnet «Ferjeselskapet» eller FDHS.

Referanser

Eksterne lenker 
 
 AS Ferjeselskapet – Selskapshistorie og rutetider
 «M/F Svelviksund» sekund for sekund – DT.no, video fra en av overfartene
 MF «Svelviksund»  på Fjordferjer i Norge

Svelvik
Norske ferger
Sjøfart i Vestfold og Telemark
Sjøfart i Viken
Skip fra 1978
Skaalurens Skibsbyggeri
Drammensfjorden
Artikler i sjøfart-prosjektet